b'\n_START_ARTICLE_\nStojan Mami\xc4\x87\n_START_SECTION_\nIgra\xc4\x8dke karakteristike\n_START_PARAGRAPH_\nMnogi treneri i biv\xc5\xa1i suigra\xc4\x8di tvrde da je Stojan Mami\xc4\x87 bio nevjerojatnih predispozicija: Bio je brz i znao je sve s loptom, sjajnih vje\xc5\xa1tina. Igra\xc4\x8dki je bio profinjen, znalac i mogao je mnogo tr\xc4\x8dati. Imao je manu da je u obrani \xc4\x8desto bio zaboravan, pomalo i nezainteresiran. Prema procjenama trenera Vojmira Ka\xc4\x8di\xc4\x87a, nije bio mnogo zainteresiran za nogomet. Stojanov brat Zoran Mami\xc4\x87 smatra da je Stojan bio mnogo ve\xc4\x87eg potencijala od onog \xc5\xa1to je ostvario, no nije uspio jer treneri su \xc4\x8desto bili nepravedni prema njemu, a Stojan nije trpio nepravdu.\n_START_SECTION_\nZagreba\xc4\x8dki plavi\n_START_PARAGRAPH_\nKarijeru je po\xc4\x8deo u Zagreba\xc4\x8dkim plavima koje je onda trenirao Ivan Ito Pavlica, biv\xc5\xa1i Hajdukov napada\xc4\x8d. Preporu\xc4\x8dili su ga zagreba\xc4\x8dkom Dinamu, no odbio ih je onda\xc5\xa1nji Dinamov trener Vlatko Markovi\xc4\x87. Potom je Pavlica ponudio Mami\xc4\x87a Hajduku kojeg je vodio Tomislav Ivi\xc4\x87, a pomo\xc4\x87nici su bili Stanko Poklepovi\xc4\x87 i Vojmir Ka\xc4\x8di\xc4\x87.\n_START_SECTION_\nInozemstvo\n_START_PARAGRAPH_\nNakon splitskoga Hajduka igra\xc4\x8dku je karijeru je nastavio u kru\xc5\xa1eva\xc4\x8dkom Napretku i poslije u Americi.'